Nafarroako Parlamentuak, 2017ko irailaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da egin beharreko zuzemenak egin ditzan, zigorren proportzionaltasunari dagokionez Oinarrizko Eskubideen Europako Gutuna betetzen dela bermatzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Beharrezkoak diren zuzemenak egin ditzan kasuko organoaren bidez Europar Batasuneko kasuko organoen aitzinean, zehazte aldera ea horien ustez Espainiak behar bezala egin duen terrorismoaren zigor-zuzenbideko tratamenduari buruzko Europar Batasunaren xedapenen transposizioa.

2. Egin beharreko zuzemenak egin ditzan Europar Batasuneko kasuko organoen aitzinean, zehazte aldera ea horien ustez bateragarriak diren “Altsasuko kasua” dela-eta fiskalak egindako eskaria eta Oinarrizko Eskubideen Europako Gutunaren 49.3 artikuluan ezarritakoa.

3. Egin beharreko zuzemenak egin ditzan Europar Batasuneko kasuko organoen aitzinean, hau bezalako egoera neurrigabeak ekiditeko irizpideak bateratzeko, Europako Gutunak eta Eurojust-ek ezarritakoari jarraikiz”.

Iruñean, 2017ko irailaren 18an

Lehendakaria: Ainhoa Aznárez Igarza